ZAPISNIK
s 9. sjednice Vijeća Mjesnog odbora Jakuševec
održane u petak, 25. ožujka 2022. godine

Sjednica se održava u prostoru Mjesnog odbora Jakuševec, Zagreb, Gata 1, s početkom u 18,15 sati.

Nazočni članovi Vijeća: Silvija Mrkonjić, Želimir Maslić, Dorotea Picek i Renata Bedeković.
Nenazočna članica Vijeća: Nataša Spevec
Ostali nazočni: zainteresirani građani (D.D., K.T.), Svjetlana Lugar- potpredsjednica Vijeća Gradske četvrti Novi Zagreb – istok, Ružica Palijan, članica Vijeća Gradske četvrti Novi Zagreb – istok

Predsjednica Vijeća konstatira da je nazočno 4 od 5 članova Vijeća, što znači da Vijeće može
pravovaljano odlučivati, te otvara sjednicu uz napomenu da će se sjednica snimati. Isto tako, napominje da je sjednica javna (u skladu s Poslovnikom o radu vijeća Mjesnog odbora Jakuševec), te da građani mogu prisustvovati, ali ne i sudjelovati u odlučivanju na istoj.

Vijeće jednoglasno prihvaća zapisnik sa 8. sjednice Mjesnog odbora Jakuševec održane 21.
veljače 2022. 
Na prijedlog predsjednice Vijeća jednoglasno se utvrđuje sljedeće: 

Dopuna dnevnog reda točkama: 8., 9., 10., 11., 12. i 13. i spajanje točaka 4. i 6. jer se odnose na istu problematiku
i
DNEVNI RED
1. Prijedlog utroška sredstava s pozicije Ostali nespomenuti rashodi poslovanja - zaključak, donosi se
2. Postavljanje Viktorijinih zdenaca u Jakuševcu –zaključak, donosi se
3. Korištenje prostora MS Jakuševec za potrebe Udruge žena Jakuševec – zaključak, donosi se
4. Dopuna Asfalterskog programa VMO Jakuševec za 2022. godinu: Postavljanje prometnih znakova i popravak šahtova na cesti u Tišinskoj ulici, IV. odvojak – zaključak, donosi se
5. Postavljanje nadstrešnica na autobusnim stajalištima u Jakuševcu – zaključak, donosi se
6. Održavanje kotlovnice u MS Jakuševec – zaključak, donosi se
7. Dobava i postava zvona za papir i plastiku ispred ulaza Kamenarka 10 i 12 – zaključak, donosi se
8. Održavanje i popravak opreme na dječjem igralištu na križanju Ul. Gata i Tišinske ul. IV. odvojak – zaključak, donosi se
9. Održavanje k.č.br. 328/1 k.o. Jakuševec Novi – zaključak, donosi se
10. Postavljanje stupića na nogostupu u Ulici Karla Metikoša 2 i 3 – zaključak, donosi se
11. Pokretanje postupka vraćanja parcele k.č. 22/3 k.o. Jakuševec u prvobitno stanje – zaključak, donosi se
12. Korištenje prostora MS Jakuševec za potrebe DVD Jakuševec – zaključak, donosi se
13. Pitanja, prijedlozi i obavijesti
a) tribina SOC
b) DVD (natpis, zastava, kanta za biootpad) 
c) Postavljanje tabli sa imenom naselja Jakuševec

Ad 1. Prijedlog utroška sredstava s pozicije Ostali nespomenuti rashodi poslovanja 

Vijeće Mjesnog odbora Jakuševec jednoglasno donosi

Z A K LJ U Č A K
O PRIJEDLOGU UTROŠKA SREDSTAVA S POZICIJE OSTALI NESPOMENUTI RASHODI POSLOVANJA

I. Vijeće Mjesnog odbora Jakuševec iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022. raspolaže sa 4.200,00 kn.

II. Vijeće Mjesnog odbora Jakuševec predlaže utrošak sredstava iz točke I. ovog zaključka na slijedeći način:

1. Protokolarne potrebe (cvijeće/cvjetni aranžmani i svijeće/lampioni)                                                  
                                                                                                       400,00 kn                   
2. Materijal neophodan za rad Vijeća (uredski materijal i sredstva za čišćenje)	                                                                                    3.000,00 kn 

3. Promocija rada Vijeća (dan Mjesnog odbora)                               800,00 kn                             
				        
                                                                                                        
                                                                                                               Ukupno: 4.200,00 kn

III.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.

Z A K LJ U Č A K
O NABAVI UREDSKOG MATERIJALA I SREDSTAVA ZA ČIŠĆENJE

IV. Vijeće Mjesnog odbora Jakuševec suglasno je da se financijska sredstva iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Materijal neophodan za rad Vijeća (uredski materijal i sredstva za čišćenje), kojim je predviđeno 3.000,00 kn, rasporedi na sljedeći način (tabela u prilogu ovog zaključka):

Materijal neophodan za rad Vijeća (uredski materijal i sredstva za čišćenje)	                                                                                      
a. Uredski materijal                                                        1.500,00 kn
b. Sredstva za čišćenje                                                    1.500,00 kn
                                                                
                                                                                                              Ukupno:       3.000,00 kn

V.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.

Z A K LJ U Č A K
O UTROŠKU SREDSTAVA ZA DAN MJESNOG ODBORA (DAN SV. MARKA)

I. Vijeće Mjesnog odbora Jakuševec suglasno je da se financijska sredstva iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Promocija rada Vijeća (dan Mjesnog odbora), kojim je predviđeno 4.200,00 kn, rasporedi na sljedeći način:

1. najam EKO WC-a                                                                    0,00 kn
2. tisak promotivnih materijala (letak, plakat, objava u medijima, majice)                                                                                      
                                                                                       800,00 kn
3. najam šatora                                                                             0,00 kn
4. najam razglasa                                                                          0,00 kn

                                                                
                                                                                                               Ukupno:       800,00 kn

II. Dan Mjesnog odbora Jakuševec predviđen je na datum 24. travnja 2022. godine.

III. Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.

Z A K LJ U Č A K
O NABAVI CVJETNIH ARANŽMANA I LAMPIONA

IV. Vijeće Mjesnog odbora Jakuševec suglasno je da se financijska sredstva iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Protokolarne potrebe (cvijeće/cvjetni aranžmani i svijeće/lampioni), kojim je predviđeno 400,00 kn, rasporedi na sljedeći način (tabela u prilogu ovog zaključka):

1. Protokolarne potrebe
a. Cvijeće/cvjetni aranžmani                                                          0,00 kn
b. Svijeće/lampioni                                                                         0,00 kn
                                                                
                                                                                                            Ukupno:           400,00 kn

V.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.


Ad. 2. Postavljanje Viktorijinih zdenaca u Jakuševcu 

Vijeće Mjesnog odbora Jakuševec sa tri glasa za i jedan protiv (Bedeković) donosi
ZAKLJUČAK
o postavljanju Viktorijinih zdenaca u Jakuševcu 
1. Utvrđena je potreba postavljanja Viktorija zdenaca na javnim površinama na području Mjesnog odbora Jakuševec. Sukladno obavijesti danoj od strane Gradskog ureda za mjesnu samoupravu, civilnu zaštitu i sigurnost razmatrali smo lokacije na koje je potrebno postaviti Viktorija zdence. S obzirom na to da su Planom komunalnih aktivnosti predviđene izgradnje nekih novih javnih sadržaja kojih do sada na području Mjesnog odbora Jakuševec nije bilo, smatramo da je prilikom projektiranja obavezno uvrstiti i dovod pitke vode najmanje na sportska i dječja igrališta te šetnice i ostale javne zelene površine. Kako je to propušteno napraviti smatramo da bi se u fazi izgradnje novih sadržaja trebala izvesti postava Viktorija zdenaca, a kako bi se spriječili dodatni troškovi naknadnog dovoda vode. Ubuduće je isto potrebno planirati u fazi projektiranja. 
2. Vijećnica Renata Bedeković mišljenja je da bi zdenci trebali naći svoje mjesto na igralištima i parkovima koji već imaju dostupnu infrastrukturu npr. tamo gdje je nogometno igralište ili gdje je dječji veliki park kako bi se smanjili troškovi postavljanja.
3. Vijeće Mjesnog odbora zaključuje raspravu sa lokacijama na koje je potrebno postaviti Viktorija zdence:
a) Sportsko igralište Ul. K. Metikoša (k.č.br. 2062/1 i 2061/5, k.o. Jakuševec Novi) – u vrijeme izgradnje predmetnog sportskog igralište koje je planirano u 2022. godini putem Plana komunalnih aktivnosti;
b) Pješačka staza između Ul. Sv. Roka i Sarajevske ceste (k.č.br. 2016/1, k.o. Jakuševec Novi) – u vrijeme izgradnje pješačke staze koje je planirano u 2022. godini putem Plana komunalnih aktivnosti;
c) Dječje igralište na križanju Ul. Gata i Tišinske ulice IV. Odvojak (k.č.br. 362/4, k.o. Jakuševec Novi) – postojeće dječje igralište.

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektor za građenje komunalne infrastrukture i održavanje javnoprometnih površina, javnih objekata i javne rasvjete, Gradskom uredu za mjesnu samoupravu, civilnu zaštitu i sigurnost te Gradskoj četvrti Novi Zagreb istok.


Ad 3. Korištenje prostora MS Jakuševec za potrebe Udruge žena Jakuševec 
Vijeće Mjesnog odbora Jakuševec jednoglasno donosi

ZAKLJUČAK
[bookmark: _heading=h.gjdgxs]o jednokratnom korištenju prostora MS Jakuševec za potrebe Udruge žena Jakuševec

1. Vijeće Mjesnog odbora Jakuševec raspravljalo je o zahtjevu za jednokratno korištenje prostora MS Jakuševec (mala dvorana) za potrebe Udruge žena Jakuševec.

2. Vijeće Mjesnog odbora Jakuševec odobrava jednokratno korištenje prostora MS Jakuševec (mala dvorana na katu) Udruzi žena Jakuševec u nedjelju, 27.03.2022. godine u terminu od 17,00 – 21,00 h.

3. Ovaj Zaključak dostavlja se Gradskoj četvrti Novi Zagreb-istok.
 

Ad. 4. Dopuna Asfalterskog programa VMO Jakuševec za 2022. godinu: Postavljanje prometnih znakova i popravak šahtova na cesti u Tišinskoj ulici, IV. odvojak
Vijeće Mjesnog odbora Jakuševec jednoglasno donosi



ZAKLJUČAK
o dopuni Asfalterskog programa VMO Jakuševec za 2022. godinu: Postavljanje prometnih znakova i popravak šahtova na cesti u Tišinskoj ulici, IV. odvojak
1. Vijeće Mjesnog Jakuševec raspravljalo je o dopuni Asfalterskog programa VMO Jakuševec za 2022. godinu jer se u Tišinskoj ulici, IV. odvojak uvidjela potreba  za poporavcima šahtova i postavljanjem prometnih znakova.
2. Postojeća neiskorištena sredstva iz Asfalterskog programa želimo iskoristiti na popravak poklopaca šahtova i kompletnog gornjeg sloja asfalta u Tišinskoj ulici, IV. odvojak.
U navedenog ulici također je potrebno postaviti znakove zabrane parkiranja (na početku i kraju ulice tj. prema potrebi).
3. Ovaj zaključak dostavlja se Gradskom ured za obnovu, izgradnju, prostorno uređenje, graditeljstvo, komunalne poslove i promet; Zagrebačkom holdingu d.o.o. - Podružnica Zagrebačke ceste, Gradskoj četvrti Novi Zagreb-istok.


Ad 5. Postavljanje nadstrešnica na autobusnim stajalištima u Jakuševcu 
Vijeće Mjesnog odbora Jakuševec jednoglasno donosi
ZAKLJUČAK
O postavljanju nadstrešnica na autobusnim stajalištima u Jakuševcu

1. Vijeće Mjesnog odbora Jakuševec donosi pregled odabranih tipova nadstrešnica:
	RED. BR. STANICE
	LOKACIJA
	UGIBALIŠTE
	NADSTREŠNICA
	TIP NADSTREŠNICE
	OZNAKA
	VOZNI RED
	KOŠ

	1.
	Sarajevska - rotor
	DA
	NE
	TIP 5
	DA
	NE
	DA

	2.
	Sajmišna cesta - prije K. Metikoša
	NE
	NE
	TIP 1
	DA
	DA
	DA

	3.
	Sajmišna cesta - Sajam
	NE
	NE
	TIP 2
	DA
	NE
	NE

	4.
	Tišinska - između smeća i sajmišta
	NE
	DA
	
	DA
	DA
	DA

	5.
	Tišinska - malo južnije od NK Sava
	NE
	NE
	TIP 1
	DA
	NE
	NE

	6.
	Jakuševečka - kod MS
	DA
	DA
	
	DA
	DA
	DA

	7.
	Jakuševečka - kod škole
	NE
	NE
	TIP 5
	DA
	NE
	NE

	8.
	Jakuševečka - blizu Sarajevske
	NE
	NE
	TIP 1
	DA
	NE
	DA

	9.
	Kamenarka 18
	NE
	DA
	
	DA
	NE
	DA

	10.
	Gata 13
	NE
	NE
	TIP 1
	DA
	NE
	NE

	11.
	Sarajevska - kod Albinijeve
	NE
	DA
	
	DA
	DA
	DA

	12.
	Sarajevska - kod Vatikanske
	DA
	DA
	
	DA
	DA
	DA

	
	
	
	
	
	
	
	

	
	
	MANJA NADSTREŠNICA
	
	
	
	
	

	
	
	TREBALO BI
	
	
	
	
	

	
	
	
	
	
	
	
	

	ŠKOLSKI AUTOBUS
	
	
	
	
	
	
	

	1.
	Kamenarka 18
	vidi tablicu
	
	
	
	
	

	2.
	Tišinska - malo južnije od NK Sava
	vidi tablicu
	
	
	
	
	

	3.
	Jakuševečka - kod MS
	vidi tablicu
	
	
	
	
	

	4.
	Jakuševečka - kod škole
	vidi tablicu
	
	
	
	
	

	5.
	Sarajevska 25 do 27
	NE
	NE
	TIP 5
	DA
	NE
	DA

	
	
	
	
	
	
	
	


2. Ovaj zaključak dostavlja se Gradskom ured za obnovu, izgradnju, prostorno uređenje, graditeljstvo, komunalne poslove i promet Sektor za građenje komunalne infrastrukture i održavanje javnoprometnih površina, javnih objekata i javne rasvjete Odjel za građenje komunalne infrastrukture; Gradskoj četvrti Novi Zagreb-istok



Ad. 6. Održavanje kotlovnice u MS Jakuševec 
Vijeće Mjesnog odbora Jakuševec jednoglasno donosi

ZAKLJUČAK
o održavanju kotlovnice u MS Jakuševec

1. Predsjednica Vijeća upoznala nas je sa problemom kvara na kotlovnici. Trebalo bi utvrditi stanje kotlovnice i izvršiti i ostale potrebne popravke. 
2. Pošto su svi prostori Mjesne samouprave (koji uključuje i kotlovnicu u MS Jakuševec) pod ingerencijom Gradskog ureda za mjesnu samoupravu a ujedno brinu o njihovom održavanju i potrebnim popravcima - molimo što hitniji popravak iste.
3. Ovaj zaključak dostavlja se Gradskom ureda za mjesnu samoupravu, Gradskoj četvrti Novi Zagreb-istok


Ad 7. Dobava i postava zvona za papir i plastiku ispred ulaza Kamenarka 10 i 12 
Vijeće Mjesnog odbora Jakuševec jednoglasno donosi

ZAKLJUČAK
o dobavi i postavi zvona za papir i plastiku ispred ulaza Kamenarka 10 i 12
1. Vijeće Mjesnog odbora Jakuševec primilo je pismenu molbu stanara Ulice Kamenarka  10 i 12  za postavljanjem zvona za papir i plastiku,  jer postojeći- mali- spremnici nisu dovoljni za 88 kućanstava kada je odvoz svaki drugi tjedan. 
2. Vijeće donosi zaključak kojim se traži postavljanje zvona za papir i plastiku ispred ulaza Kamenarka 10 i 12.
3. Ovaj zaključak dostavlja se Gradskog ureda za mjesnu samoupravu, Gradskoj četvrti Novi Zagreb-istok, Zagrebačkom Holdingu, podružnici Čistoća.


Ad 8. Održavanje i popravak opreme na dječjem igralištu na križanju Ul. Gata i Tišinske ul. IV. odvojak 
Vijeće Mjesnog odbora Jakuševec jednoglasno donosi

ZAKLJUČAK
o održavanju i popravku opreme na dječjem igralištu na križanju Ul. Gata 
i Tišinske ul. IV. odvojak 

1. Vijeće Mjesnog odbora Jakuševec jednoglasno zaključuje da se parkovna oprema (ograde, klupe, sprave) moraju održavati od strane ZG Holdinga, Podružnice Zrinjevac
2. Vijeće Mjesnog odbora opetovano prima pritužbe građana vezano za održavanje dječjeg igrališta. U prilogu mail g. G.. Točkom br. 3 - 4. Sjednice Vijeća MO: Vijeće Mjesnog odbora Jakuševec jednoglasno traži da se zamjene dotrajali dijelovi parkovne opreme u dječjem parku u Tišinskoj ulici - već je zatraženo održavanje parkovne opreme od strane Zrinjevca. Kod opetovanih pritužbi građana Zrinjevac mora reagirati, a ne čekati Zaključak Vijeća MO-a.
3. Ovaj zaključak dostavlja se Gradskoj četvrti, Gradskom uredu za MS, Zagrebačkom holdingu - Podružnici Zrinjevac


Ad 9. Odražavanje k.č.br. 328/1 k.o. Jakuševec Novi 
Vijeće Mjesnog odbora Jakuševec jednoglasno donosi:




ZAKLJUČAK
o odražavanju k.č.br. 328/1 k.o. Jakuševec Novi

1. Nakon rasprave i čitanja e-maila s pritužbom građana (Prilog- e-mail g. G.) s čijim se sadržajem potpuno slažemo Vijeće ističe da je na 5. sjednici, točkom 6. to već zatraženo: „Uvrštavanje svih zelenih površina na području MO Jakuševec u vlasništvu Grada Zagreba i u vlasništvu pravnih subjekata u kojima je Grad Zagreb vlasnik u program održavanja od strane Zagrebačkih cesta, Vodovoda i odvodnje, Čistoće i Zrinjevca.“
2. Vijeće Mjesnog odbora Jakuševec jednoglasno zaključuje da se k.č.br. 328/1, k.o. Jakuševec Novi mora redovito održavati, a hitno pristupiti čišćenju i raskrčivanju.
3. Ovaj zaključak dostavlja se Gradskoj četvrti, Gradskom uredu za Mjesnu samoupravu, civilnu zaštitu i sigurnost i Zagrebačkom holdingu - Podružnici Zrinjevac


Ad 10. Postavljanje stupića na nogostupu u Ulici Karla Metikoša 2 i 3 
Vijeće Mjesnog odbora Jakuševec sa tri glasa za i jedan protiv (Bedeković) donosi

ZAKLJUČAK
o postavljanju stupića na nogostupu u Ulici Karla Metikoša 2 i 3

1. Vijeće Mjesnog odbora Jakuševec primilo je zahtjev stanara iz Ulice Karla Metikoša (prilog e-mail stanara). Nakon rasprave Vijeće Mjesnog odbora odbacilo je prijedlog građana da se postave betonske kugle umjesto kojih predlaže postavljanje stupića na navedenim lokacijama pošto bi betonske kugle smetale prolasku majki s kolicima i invalida u kolicima. Postavljanje prometnog znaka „vatrogasni put“ je u nadležnosti predstavnika zgrade na navedenoj lokaciji.
2. Vijeće Mjesnog odbora Jakuševec traži da se postave prometni stupići na nogostupu u Ulici Karla Metikoša 2 i 3. Postava se traži kako bi se onemogućilo nepropisno parkiranje na nogostupu.
3. Ovaj zaključak dostavlja se Gradskoj četvrti Novi Zagreb istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet i Komunalnom redarstvu.


.
Ad 11. Pokretanje postupka vraćanja parcele k.č. 22/3 k.o. Jakuševec u prvobitno stanje 
Vijeće Mjesnog odbora Jakuševec jednoglasno donosi



ZAKLJUČAK
o pokretanju postupka vraćanja parcele k.č. 22/3 k.o. Jakuševec u prvobitno stanje

1. Vijeće Mjesnog odbora raspravljalo je o postupku vraćanje parcele K.Č. 22/3 k.o. Jakuševec Novi u prvobitno stanje jer nakon dovršenja izgradnje u ulici Karla Metikoša 2 parcela je ostala puna rupa. Dovoz zemlje, nemogućnost parkiranja i drugo, građanima uzrokuju probleme.
2. Vijeće Mjesnog odbora slijedom navedenog utvrđuje da je navedena čestica u državnom vlasništvu te je potrebno pokrenuti postupak vraćanja parcele k.č. 22/3 k.o. Jakuševec u prvobitno stanje
3. Ovaj zaključak dostavlja se Gradskoj četvrti Novi Zagreb istok i Komunalnom redarstvu. 


Ad. 12. Korištenje prostora MS Jakuševec za potrebe DVD Jakuševec 
Vijeće Mjesnog odbora Jakuševec jednoglasno donosi

ZAKLJUČAK
o korištenju prostora MS Jakuševec za potrebe DVD Jakuševec 

1. Vijeće Mjesnog odbora Jakuševec raspravljalo je o zahtjevu za jednokratno korištenje prostora MS Jakuševec (mala dvorana) za potrebe DVD Jakuševec. U raspravi je sudjelovao predsjednik DVD Jakuševec koji je pojasnio razloge korištenja dvorane (za potrebe održavanja 87. redovne godišnje izvještajne Skupštine DVD Jakuševec).
2. Vijeće Mjesnog odbora Jakuševec odobrava jednokratno korištenje prostora MS Jakuševec (velika dvorana u prizemlju MS Jakuševec) DVD Jakuševec u subotu, 09. travnja 2022. god u terminu od 10,00 – 24,00 h.
3. Ovaj Zaključak dostavlja se Gradskoj četvrti Novi Zagreb-istok.


Ad 13. Pitanja, prijedlozi i obavijesti

a) Održana je prva u nizu tribina vezanih uz otpad. 
Tribina o otpadu: „Što SOC radi na Jakuševcu?“ održana je u subotu, 19.03.2022. godine. Razgovor između Grada Zagreba, Čistoće i građana održava se kako bi se pojasnilo kuda ide
zagrebački otpad. Na tribini su sudjelovali gradonačelnik Grada Zagreba Tomislav Tomašević, direktor podružnice Čistoća Zagrebačkog holdinga Davor Vič uz modeliranje predsjednika Vijeća grads okke četvrti Novi Zagreb Istok – Tonka Bogovca. Teme diskusije dale su odgovore što Grad Zagreb postiže s postrojenjem Servisno - operativnog centra, kako se obrađuje razvrstani i glomazni otpad, te kako ti koraci doprinose zatvaranju deponija.



b) Zaprimljen je zahtjev DVD Jakuševec vezano za njihove potrebe:

1. NATPIS NA PROČELJU OBJEKTA: kojim je zatraženo da Mjesni odbor omogući i realizira nabavku i postavljanje novog natpisa na isto mjesto (prema dosadašnjem izgledu i dimenzijama 1,5 x 6 metara. 
Mjesni odbor je utvrdio da će poduzeti korake i provjeriti mogućnost realizacije traženoga.
2. ZASTAVE REPUBLIKE HRVATSKE I GRADA ZAGREBA: Zastave RH i Grada Zagreba koje se trenutno koriste zbog dotrajalosti, izblijedjelosti i vidljivih mehaničkih oštećenja, više nisu primjerene za korištenje i postavljanje na jarbole stoga je DVD zatražio  da se omogući nabava novih zastava u veličini i materijalu kao i do sada (300 x 150 cm – materijal SATEN). Mjesni odbor Jakuševec već je dogovorio nabavu novih zastava u suradnji sa lokalnom samoupravom.
3. KANTE ZA BIO OTPAD: Iz DVD-a ukazuju na potrebu za kantama za BIOOTPAD. S obzirom na učestalu potrebu za odlaganjem većih količina BIO otpada (trave i lišća) prilikom održavanja i uređenja dvorišnog prostora Društveno-vatrogasnog doma Jakuševec. Zahtjev za ovim kantama već jednom upućen prema Mjesnom odboru, a s obzirom da još uvijek nije realiziran, ovim Vam se putem ponovno obraćaju sa istim zahtjevom - za nabavkom dvije (smeđe) kante za BIO otpad, zapremnine po 240 litara. Ukoliko kante nisu dostupne onda u obzir dolazi i kontejner. Vijeće Mjesnog odbora razumije ovu potrebu i nada se da će se naći rješenje i da će nam kante biti dodijeljene.

c) Postavljanje tabli sa imenom naselja 
Predsjednik DVD – iznosi ovaj zahtjev. Table su postojale na 4 ulaza u mjesto Jakuševec. Prilikom radova na cestama one su uklonjene. U naselje se sada ulazi kroz 5 glavnih punktova i na tim bi se mjestima trebale postaviti nove table sa imenom naselja Jakuševec. U prilogu koji je donio se nalaze fotografije koje opisuju navedeno. Također napominje da table trebaju biti adekvatno učvršćene.
 


Budući da više nitko ne traži riječ, predsjednica Vijeća zaključuje sjednicu.

Dovršeno u 19,20 sati.

Zapisnik izradila:
Dorotea Picek

Prilog:
Zaprimljeni e-mailovi građana vezani za točke 9., 10., 11., 12. i 13.
Zahtjev Udruge žena Jakuševec i DVD-a Jakuševec za jednokratnim korištenjem prostora 
Zahtjev DVD-a vezan za njihove potrebe.
Zahtjev predsjednika DVD-a za postavljanje tabli sa imenom naselja Jakuševec.

Predsjednica Vijeća Mjesnog odbora 

